La Delegació de Turisme de Sagunt organitza una exposició homenatge al fotògraf Julián Negredo
02 de novembre 2022

La Delegació de Turisme de Sagunt organitza, en col·laboració amb la Fundació Bancaixa de Sagunt, una exposició homenatge a Julián Negredo Sánchez, un dels fotògrafs que més premis ha aconseguit en el Concurs de Fotografia Turística ‘Ciutat de Sagunt’.

La inauguració tindrà lloc este divendres 4 de novembre a les 19 hores, i estarà oberta al públic fins al 30 de novembre a la Casa Capellà Pallarés de la Fundació Bancaixa a Sagunt, en horari de dilluns a divendres, de 18 a 21 hores. En la inauguració intervindran l'alcalde de Sagunt, Darío Moreno; la regidora de Turisme, Natalia Antonino i la vídua de l'homenatjat.

Este tradicional concurs fotogràfic, que se celebra des de fa més de trenta anys, no s'ha convocat enguany per a donar-li un enfocament diferent i adaptar-lo als nous temps.

Aprofitant esta aturada, la Delegació de turisme ha organitzat esta exposició homenatge pòstum, en la qual es mostren quasi cinquanta fotografies. Entre elles, les seues fotos premiades en el Concurs de Fotografia Turística ‘Ciutat de Sagunt’. A més de fotos i col·leccions guanyadores de l'autor, en este concurs, l'Arxiu Municipal ha col·laborat amb el departament de Turisme en la selecció de fotos que la família va cedir recentment a este Arxiu de l'Ajuntament de Sagunt.

Totes les fotografies premiades del Concurs de Fotografia poden veure's en el compte de [Flickr de la Delegació](https://www.flickr.com/people/turismosagunto/) de Turisme de Sagunt.

Este artista de l'art de la fotografia de Port de Sagunt, va morir el passat 28 de febrer als 66 anys, comptant amb innombrables premis nacionals i internacionals, entre ells el Premi Nacional al Millor Fotògraf 2016 que li va concedir la Confederació Espanyola de Fotografia (CEF).

![](/media/1zzhky1x/mm-cartel-homenaje.jpg?width=604.9153339604893&height=850)

*   [](http://www.facebook.com/sharer.php?u=https://aytosagunto.es/va/actualitat/la-delegacio-de-turisme-de-sagunt-organitza-una-exposicio-homenatge-al-fotograf-julian-negredo/ "Facebook")
*   [](http://twitter.com/share?url=https://aytosagunto.es/va/actualitat/la-delegacio-de-turisme-de-sagunt-organitza-una-exposicio-homenatge-al-fotograf-julian-negredo/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegacio-de-turisme-de-sagunt-organitza-una-exposicio-homenatge-al-fotograf-julian-negredo/ "Linked In")
*   [](mailto:?body=https://aytosagunto.es/va/actualitat/la-delegacio-de-turisme-de-sagunt-organitza-una-exposicio-homenatge-al-fotograf-julian-negredo/)